|  |
| --- |
| Gweithiwr Prosiect Ieunctid Digartref  Cyfeirnod y Swydd: REQ005093  Gwasanaeth: Gwasanaethau Gofal Cymdeithasol ac Addysg  Adran: Gwasanaeth Ieuenctid Conwy  Lleoliad: Coed Pella ac ar draws y sir  Cyflog: JNC Pwynt 13-16 £27,681 - £30,416 y flwyddyn  Oriau a Sail: 37 awr yr wythnos - Mae hon yn swydd wedi’i hariannu tan fis Mawrth 2025  Gofynion y Gymraeg:  Mae’r gallu i gyfathrebu yn Gymraeg er mwyn darparu cefnogaeth unigol i bobl ifanc a chynorthwyo i ddarparu’r rhaglen yn gyffredinol yn hanfodol ar gyfer y swydd hon.  Manylion y Rheolwr ar gyfer trafodaeth anffurfiol am y swydd:  [Faye Willet, Cydlynydd Digartrefedd Ieuenctid, 01492 575547 faye.willet3@conwy.gov.uk]  Mae Conwy wedi ymrwymo i gyfle cyfartal ac rydym yn croesawu ymgeiswyr o bob rhan o'r gymuned. Rydym yn darparu opsiwn i bobl anabl wneud cais mewn gwahanol fformatau. Cysylltwch â'r Tîm AD ar 01492 576129 i gael cyngor pellach.  Mae’n rhaid i ymgeiswyr lenwi ein ffurflen gais ni i gael eu hystyried. Ni dderbynnir CVs ar eu pen eu hunain. Os nad ydych wedi cael gwahoddiad i gyfweliad o fewn tair wythnos o'r dyddiad cau, dylech gymryd yn ganiataol nad ydych ar y rhestr fer ar gyfer cyfweliad.  Mae Conwy wedi ymrwymo i ddiogelu. Bydd cymwysterau a geirdaon yn cael eu dilysu. |

|  |
| --- |
| Mae Llywodraeth Cymru wedi ymrwymo i waredu digartrefedd ymhlith pobl ifanc erbyn 2027.    Elfen hanfodol i ddileu digartrefedd ymhlith pobl ifanc yw adnabod yr arwyddion yn gynnar a’i atal.  Ochr yn ochr ag adnabod digartrefedd yn gynnar a chefnogaeth un i un, bydd rhaglenni yn cael eu datblygu a’u darparu fydd yn codi ymwybyddiaeth, a hynny yn ei dro yn arwain at atal digartrefedd. Bydd y mentrau hyn yn cael eu darparu gydag ac ar gyfer pobl ifanc, eu teuluoedd, a gweithwyr proffesiynol. Felly mae Llywodraeth Cymru wedi nodi mai gwasanaethau ieuenctid statudol a gwirfoddol sydd yn y lle gorau i wneud y gwaith hwn. O ganlyniad, mae gwasanaethau ieuenctid awdurdodau lleol wedi derbyn buddsoddiad sylweddol er mwyn sefydlu timau atal digartrefedd.  Os oes gennych brofiad o weithio gyda phobl ifanc a gwybodaeth drylwyr o’r rhwystrau maent yn eu hwynebu mewn perthynas â thai a digartrefedd, dyma gyfle i chi. Rydym am geisio penodi trydydd gweithiwr i ymuno â’n Tîm Digartrefedd Ieuenctid. Pe byddech yn llwyddiannus byddwch yn darparu cefnogaeth un i un i bobl ifanc a hefyd yn helpu i ddarparu’r rhaglen ymwybyddiaeth ac atal i bobl ifanc a gweithwyr proffesiynol.  Mae hwn yn gyfle unigryw a bydd yn cynnig cyfle i’r ymgeisydd llwyddiannus gyfrannu at ddileu digartrefedd ymhlith ieuenctid yng Nghymru. Mae’r tîm yng Nghonwy yn cynnwys Cydlynydd a 2 Weithiwr Cefnogi Ieuenctid ac enw’r prosiect yw Prosiect y Dderwen.  Mae’r prosiect wedi ei leoli o fewn Gwasanaeth Ieuenctid Conwy a bydd yn gweithio’n agos gyda Thîm Cymunedol y Gwasanaeth Ieuenctid, ein trefniadau lleol ar gyfer y Fframwaith Ymgysylltu a Datblygu Ieuenctid a’n Tîm Ieuenctid Arbenigol.  Am fwy o wybodaeth neu sgwrs am y swydd hon cysylltwch â Chydlynydd y prosiect, Faye Willet ar 01492 575547 neu [faye.willet3@conwy.gov.uk](mailto:faye.willet3@conwy.gov.uk) |
| Mae Cyngor Bwrdeistref Sirol Conwy wedi ymrwymo i’w Safonau Iaith Gymraeg. Rydym yn croesawu ceisiadau yn y Gymraeg a’r Saesneg fel ei gilydd ac ni fydd ffurflenni cais a dderbynnir yn y naill iaith na’r llall yn cael eu trin yn llai ffafriol na’i gilydd.  Wrth fynd ati i hyrwyddo Cyfle Cyfartal, mae Conwy yn croesawu ymgeiswyr o bob rhan o’r gymuned. Bydd pob ymgeisydd anabl sy’n diwallu gofynion hanfodol y swydd yn cael cyfweliad. Bydd y Cyngor yn darparu cyfleusterau gwaith addas ychwanegol ar gyfer ymgeiswyr gydag anabledd. |

|  |
| --- |
| Cydbwysedd gwaith / bywyd  Rydym yn hyrwyddo ac yn deall pwysigrwydd cydbwysedd gwaith / bywyd cadarnhaol ac iach. Bydd ein gweithwyr ni yn cael 8 gŵyl banc y flwyddyn a hawl i'r gwyliau canlynol:   * Ar ôl penodi 26 diwrnod * Ar ôl 5 mlynedd o wasanaeth parhaus 31 diwrnod * Ar ôl 10 mlynedd o wasanaeth parhaus 33 diwrnod   Bydd gwyliau blynyddol a gwyliau banc gweithwyr rhan amser yn cael eu cyfrifo ar sail pro rata.  Rydym hefyd yn ystyried amrywiaeth o opsiynau gweithio hyblyg yn cynnwys:   * Rhannu Swydd * Gweithio oriau llai a rhan amser * Contractau tymor ysgol yn unig * Oriau cywasgedig * Cynllun oriau hyblyg * Polisi sy’n ystyriol o deuluoedd a pholisi absenoldeb arbennig   Cynllun Pensiwn Llywodraeth Leol  Caiff pob gweithiwr ei gynnwys yn awtomatig yn y Cynllun Pensiwn Llywodraeth Leol. Mae rhagor o wybodaeth ar gael ar:  <https://www.cronfabensiwngwynedd.cymru/cy/DarparAelodau/Rhesymau-i-Ymuno.aspx>  Iechyd a Lles  Mae eich iechyd a’ch lles chi yn bwysig i ni ac rydym wedi ymrwymo i hyrwyddo diwylliant lle caiff iechyd a lles gweithwyr ei gefnogi. Byddwch yn manteisio ar:   * Tâl salwch galwedigaethol * Mynediad am ddim ddydd a nos i raglen cymorth gweithwyr sy’n darparu cyngor a chymorth * Polisi Rheoli Presenoldeb cynhwysfawr i gefnogi a chynorthwyo unigolion yn y gwaith, yn ystod cyfnodau o absenoldeb salwch ac wrth ddychwelyd i'r gwaith.   Gwobrau Conwy ac Arbedion Vectis  Gwobrau Conwy yw siop un stop ar gyfer holl fanteision staff Conwy gan gynnwys cynllun aberthu cyflog i brynu car drwy Tusker, Beicio i’r Gwaith, arian yn ôl ar ofal iechyd, gwobrau gwasanaeth hir, gostyngiadau pris a llawer mwy. Gallwch arbed arian drwy ddefnyddio eich Cerdyn Vectis i gael gostyngiadau ar-lein, tocynnau anrheg am bris is, arian yn ôl a gostyngiadau ar nwyddau mewn siopau. Mae hyn yn cynnwys gostyngiadau yn siopau’r stryd fawr, sinemâu a bwytai i ddisgownt ar foduro, yswiriant, gwestai a gwyliau. |